Fún mi ní àkọsílẹ̀ àwọn ìwé márùn-ún àkọ́kọ́ nínú Bíbélì Májẹ̀mú Láéláé?
Àwọn ìwé márùn-ún àkọ́kọ́ nínú ìwé májẹ̀mú láéláé ni wọ́n ń pè ní Pentateuch tàbí àwọn ìwé òfin 1) Ìwé Jẹ́nẹ́sísì - jẹ́ àkọsílẹ̀ nípa bí Ọlọ́run ṣe dá ayé, ìtàn ìpilẹ̀ṣẹ̀ ìran èèyàn, ìtàn àwọn baba ńlá Ísírẹ́lì àti ìtàn ìpilẹ̀ṣẹ̀ àwọn Júù. 2) Ìwé Ẹ́kísódù ni ìwé kejì nínú Bíbélì. Ó sọ ìtàn Ìjáde lọ, nínú èyí tí àwọn ọmọ Israẹli kúrò ní oko ẹrú ní Íjíbítì nínú Bíbélì nípasẹ̀ agbára Yahweh, ẹni tí ó ti yàn wọ́n gẹ́gẹ́ bí ènìyàn rẹ̀. 3) Ìwé Léfítíkù - Ìwé náà ní àwọn kókó pàtàkì bíi mélòó kan nínú, àwọn kan lára wọn ni àwọn òfin tí àwọn Júù ṣe nípa rírú ẹbọ sí Ọlọ́run, àti iṣẹ́ àwọn àlùfáà. Àwọn àlùfáà wọ̀nyí la sábà máa ń pè ní ọmọ Léfì 4) Ìwé Númérì - ni ìparí ìtàn nípa bí àwọn ọmọ Ísírẹ́lì ṣe jáde kúrò lábẹ́ ìnilára ní Íjíbítì àti ìrìn àjò wọn láti gba ilẹ̀ tí Ọlọ́run ṣèlérí fún àwọn baba ńlá wọn. 5) Ìwé Diutarónómì - jẹ́ májẹ̀mú tí ó so Yahweh àti Israẹli pọ̀ nípa ìbúra ìdúróṣinṣin àti ìgbọràn. Ọlọ́run yóò fún Ísírẹ́lì ní àwọn ìbùkún ilẹ̀ náà, èso rẹ̀, àti aásìkí níwọ̀n ìgbà tí Ísírẹ́lì bá ti jẹ́ olóòótọ́ sí ẹ̀kọ́ Ọlọ́run; àìgbọràn yóò yọrí sí ègún àti ìyà.